Hans Andreas Bugge

Hans Andreas Bugge (født 1. oktober 1906 i Oslo, død 25. april 1942 ved Island) var en norsk offiser (orlogskaptein) og flyger, som deltok i Marinens flyvåpen under andre verdenskrig.

Bugge hadde utdannelse fra Sjøkrigsskolen og Marinens flyskole. Ved den tyske invasjonen i Norge var han nestkommanderende ved Flatøy flystasjon i Bergen. Han var med som flyger i kampene på Vestlandet og i Nord-Norge. 7. juni 1940 fløy han over til Shetland. Han dro så videre til Canada, der han arbeidde med oppbygging av det norske flyvåpenet. Han var leder for 330 (Norwegian) Squadron, som var den første norske operative skvadronen, og som i 1941 ble forlagt til Corbett Camp i Reykjavík, Island. Han forsvant i området sammen med sin navigatør under et tokt på skvadronens ettårsdag.

Bugge fikk tildelt Air Force Cross og Krigskorset med sverd post mortem.«Air Force Cross og Krigskorset med sverd til kaptein Hans Bugge», Aftenposten, 26. juli 1945, s. 2.

 Referanser 

 Kilder 
 Våre falne 1939–1945; utgitt av Den norske stat 1949–51
 RAF and Luftwaffe – RAF NORDIC CASUALITY REGISTER

Kategori:Norske flyvere fra andre verdenskrig
Kategori:Krigskorset
Kategori:Air Force Cross
Kategori:Norske orlogskapteiner
Kategori:Personer fra Oslo
Kategori:Norsk militærpersonell drept under andre verdenskrig
Kategori:Artikler i sjøfart-prosjektet